Марчело Липи
Марчело Ромео Липи () е италиански футболист и треньор.

Кариера 
Марчело Липи е роден на 11 април 1948 г. във Виареджо. Негови прадеди са прочути фло¬рентински живописци от известната в среднове¬ковието фамилия Филипино. За първи път се докосва до футбола в „Стела Роса“ (Виареджо), клуб из¬вестен с комунистическите пристрастия на феновете му. След това заиграва на поста либеро в състава на „Савона“, където се подвизава няколко ме¬сеца през 1969 година. Веднага след това облича екипа на „Сампдория“, където се задържа от 1970 до 1981 година. След престоят си в Генуа, къде¬то не блести с нищо особено преминава за кратко през „Пистоезе“ и „Лукезе“. Именно в последния тим слага край на състезателната си кариера през 1982 г. след 239 мача и 7 гола калчото.

Кариера като футболист – Сампдория (1970 — 1981), Пистоезе (1981), Лукезе (1981 – 1982).

Треньор на Сампдория (1984 — 1985), Понтедера (1985 — 1986), Сиена (1986 — 1987), Пистоезе (1987 — 1988), Карарезе (1988 — 1989), Чезена (1989 — 1991), Лукезе (1991 — 1992), Аталанта (1992 — 1993), Наполи (1993 — 1994), Ювентус (1994 — 1999 и 2001 — 2004), Интер (1999 — 2000). Шампион през 1995, 1997, 1998, 2002 и 2003 г., носител на купата през 1995 година. Носител на КЕШ, Междуконтиненталната купа и Суперкупата на Европа през 1996 г. Финалист в Шампионската лига през 1997, 1998 и 2003 г., финалист за купата на УЕФА през 1995 година. Треньор на националния отбор на Италия от 15 юли 2004 година. Световен шампион с Италия през 2006 година. Един от най-авторитетните треньори в Европа.

Световно първенство 2006 г. 
На Световното 2006 Марчело Липи води Италия по пътя до финала където, те побеждават Франция с 5-3 след дузпи (след равенство 1-1 след продълженията).

След като печели Световното първенство Липи заявява че това е „най-хубавият му момент като треньор“, въпреки че преди това е печелил Междуконтинентална купа и ШЛ с Ювентус.

Три дни след световното, Липи не подновява своя договор с Италианката футболна федерация и напуска поста национален треньор на Италия. На поста го наследява Роберто Донадони.

Европейските XI 
Марчело Липи селектира отбора Европейските XI за един приятелски мач на стадион Олд Трафорд срещу отбора на Манчестър Юнайтед за 50-а годишнина на първия мач на Юнайтед в Европа. Мача се играе на 13 март, 2007. Манчестър побеждават с 4-3. Състезателите на Липи са:
 Вратари: Оливер Кан, Грегори Купе, Сантяго Канисарес.
 Защитници: Паоло Малдини, Джейми Карагър, Ерик Абидал, Лилиан Тюрам, Карлес Пуйол, Марко Матераци, Фабио Гросо.
 Полузащитници: Джанлука Дзамброта, Стивън Джерард, Флоран Малуда, Луис Мигел, Дженаро Гатузо, Ким Шелстрьом, Андреа Пирло, Баудевейн Зенден, Стелиос Гианакопулос.
 Нападатели: Роналдо, Алесандро Мансини, Златан Ибрахимович, Хенрик Ларсон (капитан), Роби Фаулър, Ел Хаджи Диуф.

Източници 

Италиански футболисти
Италиански треньори по футбол
Футболисти на Сампдория
Треньори на Ювентус
Треньори на ФК Интер
Родени във Виареджо